
[bookmark: _Toc232423703]Socioøkonomisk reference på HF2 og HF3
Læringsløft er på ungdomsuddannelserne defineret som forskellen mellem den socioøkonomiske reference og den faktiske prøvekarakter, og da den socioøkonomiske reference bygger på en statistik model, skal den faktiske prøvekarakter være statistisk signifikant forskellig herfra, før vi meningsfuldt kan bruge målet.

Prøvekarakteren og den socioøkonomiske reference er opgjort pr. eksamensform, pr. fag, pr. afdeling, og kan derfor svinge meget afhængig af afdelings mængde af aktivitet. 

For 2025 havde vi ud af 90 fag[footnoteRef:1] i alt 11 tilfælde af signifikante, negative læringsløft og syv tilfælde af signifikante, positive læringsløft. Af de 11 negative er 6 af dem gentagelser fra enten 2023 eller 2024 og er hovedsageligt for mundtlige eksaminer i naturvidenskabelige fag, men også skriftlig matematik og dansk og engelsk (både skriftlig og mundtlig). De positive læringsløft er indenfor de sproglige, kreative og samfundsfaglige fag (hovedsageligt med mundtlige eksaminer), som er en forsættelse af sidste års tendens.  [1:  Fag skal her forstås som fag opdelt i eksamensform (mundtlig eller skriftlig), Niveau (A, B eller C), og afdeling. F.eks. skriftlig Dansk A på Ærøafdelingen.] 


Som evaluering på opfølgningsplanen 2025/2026 er der ekstra fokus på skriftligt Dansk A i Ærø-afdelingen. Her ses der for tredje år i træk et signifikant negativt læringsløft. Kursistgruppen på Ærø er dog anderledes end ordinære hf-elever, da de primært læser på Ærø for at få HF-søfart-uddannelsen, og derfor i højere grad er praksis- og erhvervsrettede end bogligt fokuserede elever. Dog bør tendensen være et fokusområde i opfølgningsplanen 2026/2027, og en ekstra indsats for det få vendt tendensen bør prioriteres.

[bookmark: _Toc232423704]Læring i centrum for ny strategi 2026-2030
Strategien for 2026-2030, som i skrivende stund er et udkast, har læring i centrum. Hvis vedtaget af bestyrelsen (juni 2026) vil strategien bestå af fire fokusområder: Udbud, Relationer, Læringsveje og Bæredygtighed, som alle omkredser begrebet Læring, med undertitlen ”- i en reformtid”. Dette gøres for at sætte fokus på læring som skolens kerneopgave, hvorfra alle strategiske beslutninger skal kunne relateres tilbage til. At der er ekstra fokus på læring i en reformtid, er vigtigt da skolen både skal gøres sig klar til fremtidige udbud efter 2030 og samtidig undgå at de nuværende kursister oplever forringet undervisning og læring i overgangsperioden. 

[bookmark: _Toc232423706]Høj kursisttrivsel – både på ungdoms- og voksenuddannelserne
Den årlige kursisttrivselsundersøgelse på ungdomsuddannelserne (hf2+3 og stx2), ejet af STUK, blev gennemført som sædvanligt mellem november og december. Overordnet set ligger resultaterne for 2- og 3-årig hf fuldstændig på niveau med 2024, som altså derfor igen er enten på niveau eller over landsgennemsnittet. Opdelt på afdelingerne er billedet overordnet set det samme, men enkelte afdelinger oplever udvikling på specifikke parametre. F.eks. oplever Svendborg en fremgang i læringsmiljø, social trivsel og på spørgsmålet ”Jeg er glad for at gå i skole”, men en tilbagegang i pres og bekymringer og mobning.
Afdelings- og uddannelseslederne har igen i år fået adgang til resultaterne helt ned på holdniveau, og med mulighed for at se udvikling over tid, gennem den videreudviklede og opdaterede PowerBI-visning. Her vil lederne sammen med kursister og ansatte dykke ned i specifikke områder og resultater for at arbejde med forbedringer af trivslen. 

Samtidig med STUKs kursisttrivselsundersøgelse på ungdomsuddannelserne, afholdte skolen også sin egen undersøgelse i form af en såkaldt Undervisningsmiljøvurdering på hf-enkeltfag og avu-kursisterne. Her undersøges det psykiske, det fysiske og det æstetiske undervisningsmiljø gennem spørgsmål i et spørgeskema sendt ud til alle kursister på hf-enkeltfag og avu i november 2025. Resultaterne er ligeledes blevet opsamlet og afrapporteret i en PowerBI-visning, som afdelings- og uddannelseslederne sammen med direktionen har fået adgang til.
Overordnet set er resultaterne gode med mellem 70 og 75 pct. positive besvarelser på tværs af uddannelser og afdelinger på det psykiske undervisningsmiljø, som er den største del af undersøgelsen, og samtidig den del af undersøgelsen, der minder mest om kursisttrivselsundersøgelsen på ungdomsuddannelserne. Dog er der enkelte spørgsmål og områder, der oplever et lavere niveau. F.eks. på spørgsmålet om skolen er konsekvent overfor useriøse kursister, hvor kun 39 pct. er enige, hvilket dog kan skyldes at kursisterne ikke altid ser det fulde billede. Et andet punkt er i fjernundervisningen for hf-enkeltfag, hvor kun 51 pct. var enige i at skolen gjorde meget for at de skulle føle sig godt tilpas ved start på uddannelsen. Dette er et klart forbedringspunkt for skolen. Derudover viste undersøgelsen af 76 pct. af de deltagende ikke vidste om skolen har en anti-mobbestrategi, hvilket skal forbedres. 
Mht. det fysiske undervisningsmiljø var der en række input for de enkelte afdelinger, som afdelings- og uddannelsescheferne, og især bygningschefen, har dykket nærmere ned i, for at prioritere og udbedre, hvor muligt og nødvendigt. Det samme gælder det æstetiske undervisningsmiljø, som du har en lavere prioritet ift. det fysiske og psykiske undervisningsmiljø.
En handleplan med en række indsatspunkter er blevet udarbejdet pba. Undervisningsmiljøvurderingen, som vil blive genbesøgt i løbet af de næste tre år frem mod næste undervisningsmiljøvurdering. 

[bookmark: _Toc232423707]Kvalitetskonference for kursistrådene
D. 23. februar 2026 afholdte direktionen kvalitetskonference for kursistrødderne fra alle afdelingernes kursistråd. Konferencen var en stor succes med flot fremmøde fra alle afdelingerne og aktiv deltagelse. Efter en gennemgang af kursisttrivselstallene og en tilhørende diskussion af udvalgte områder, herunder om skolen er konsekvent nok overfor useriøse kursister (se ovenfor), afholdte to ungeambassadører fra UNESCO et aktivt og inddragende oplæg om bæredygtige tiltag i hverdagen og skolen til inspiration for kursistrødderne. Dernæst benyttede rektor muligheden for at få kursistrøddernes input til udkastet for den kommende strategi, hvor kursistrødderne bakkede op om de daværende punkter og kvalificerede dem med deres synspunkter og kursistvinklen. Kvalitetskonferencen blev afsluttet med en opsamling og efterfølgende frokost.

[bookmark: _Toc232423708]Medarbejdertrivsel
Medarbejdertrivselsundersøgelsen, kaldet Professionel Kapital, blev gennemført i marts 2026 for alle fastansatte medarbejdere. Besvarelsesprocenten endte på 78 pct., som er lavere end den høje deltagelse fra 2024 på 89 pct. 78 pct. er dog en høj nok deltagelse til at kvalificere resultaterne, som overordnet set viser en meget stabil udvikling. Resultatet for skolens professionelle kapital (som er en samling af social og human kapital, samt beslutningskapital) er på 67,9, hvor 2024-resultatet var på 67,6. Til sammenligning er resultatet for alle deltagende skoler mellem 2023 og 2026 på 67,0. 
Generelt set oplever de fleste faktorer en positiv udvikling fra sidste undersøgelse i 2024 til nuværende undersøgelse i 2026, mens enkelte områder ser tilbagegang. Blandt de største positive udviklinger ses en stigning i ”Kriterier for kvalitet” og ”Oplevet kvalitet” som begge relaterer sig til kerneopgaven med undervisning. Derudover ses en stigning i ”Anerkendelse fra kolleger”, som har været et indsatsområde igennem flere medarbejdertrivselsundersøgelser. Niveauet er stadig under landsgennemsnittet på det generelle arbejdsmarked, men over niveauet fra andre skoler mellem 2023-2026. Det ses desuden at Odenseafdelingen har højere niveau end Viften, men dette hænger formentligt tæt sammen med at Odenseafdelingen også har en højere grad af samarbejde mellem kollegerne, end Viften har. Samtidig ses det at ”Tillid mellem kolleger” har udviklet sig positivt og fortsat ligger på et meget højere niveau end både øvrige skoler og arbejdsmarkedet. Den høje tillid til at kollegerne gør arbejdet godt kan muligvis forklare at anerkendelse i lavere grad bliver udtrykt mellem kollegerne.
Blandt de resultater, som oplever en negativ tilbagegang ses hovedsageligt faktorer relateret til kursisterne, såsom elevernes manglende motivation og elevernes støj og uro i timerne. Dette kan være medvirkende til den marginale negative udvikling vi ser i faktoren ”Høje følelsesmæssige krav”, som også var et opmærksomhedspunkt efter undersøgelsen i 2024. En faktor som uddannelsessektoren, og andre brancher, der arbejder direkte med andre mennesker, oplever udfordringer på. At der er høje følelsesmæssige krav, er dog ikke i sig selv et problem, og mange undervisere søger ligefrem disse kursistgrupper, da de motiveres af at hjælpe udsatte og sårbare, men det er en risikofaktor for arbejdsmiljøet, hvis kravene ikke bliver mødt eller håndteret forkert.

Afdelings- og uddannelsescheferne har fået udleveret resultatrapporter på deres medarbejdere, og arbejder tæt med dem og deres lokale MIO om at belyse og løse de eventuelle udfordringer, som rapporterne kan indikere. 

På et overordnet plan afholdt direktionen en arbejdsmiljødag d. 30. april 2026 for alle afdelingernes tillids- og arbejdsmiljørepræsentanter, samt lederne, hvor fokus bl.a. var på ovenstående udfordringer i MTU’s resultater. Dagen gav anledning til videre arbejde i de lokale MIO’er.



[bookmark: _Toc232423709]Flere partnerskaber for læring
[bookmark: _rgqjcu9ndwxj]
[bookmark: _Toc232423710]Fælles

Projektet ”Odense på vej mod epx: Et skolekulturmøde via praksisrettet og helhedsorienteret undervisning” modtog desværre ikke tilskud fra ”Børne- og Undervisningsministeriets udlodningsmidler til undervisning 2025”. Kun 14 projekter fra i alt 33 ansøgere fik tildelt puljemidler. HF & VUC FYN vil i stedet aftale nærmere med de erhvervsskoler og gymnasiale uddannelsesinstitutioner, der har tilkendegivet at ville udbyde EPX, for derigennem at forberede sig på udviklingen og oprettelsen af EPX i Odense.

I dette skoleår har VEU videreført og konsolideret de samarbejder og aktiviteter, der er opbygget gennem de foregående år, samtidig med at der er sket en markant udvikling og udvidelse af flere centrale partnerskaber.
Samarbejdet med Odense Kommune er blevet styrket og udvidet. Det omfatter ikke længere alene korte introducerende forløb målrettet OBU, men inkluderer nu også egentlig ordblindeundervisning. Derudover er samarbejdet udviklet til et større, tværkommunalt projekt med deltagelse af Faaborg-Midtfyn, Langeland, Svendborg, Kerteminde og Assens Kommune samt Det Faglige Hus og Krifa. Projektet løber over en toårig periode og forventes at bidrage væsentligt til både udvikling og forankring af VEU’s indsats på området.
Samarbejdet med 3F er ligeledes blevet udbygget og omfatter nu fem afdelinger på Fyn. 3F betragter i dag HF & VUC FYN som en primær samarbejdspartner inden for undervisning i almene fag, hvilket understøtter VEU’s strategiske position på området.
Samarbejdet med Kold College og AMU FYN er blevet intensiveret. I regi af et STUK-projekt udbydes der i fællesskab fagpakker målrettet virksomheder og kommuner. 
Blandt de virksomheder og samarbejdspartnere, der har indgået i aktiviteter i løbet af året, kan nævnes CC Jensen, Clayton Power, Keolis, Park & Vej i Kerteminde samt Arla. Derudover har samarbejdet med Ældre Sagen og Faglige Seniorer haft et betydeligt omfang i indeværende skoleår. Dette vurderes som et vigtigt indsatsområde, som med fordel kan videreføres og potentielt udvides med flere lokationer og fagtilbud.
Det skal samtidig bemærkes, at der har været et lavere aktivitetsniveau hos enkelte tidligere samarbejdspartnere. Der arbejdes målrettet på at reaktivere disse samarbejder i det kommende skoleår, samt at kigge efter nye samarbejdspartnere. I den forbindelse kan deltagelse i fynske netværksgrupper være en fremgangsmetode, som allerede benyttes.
Samlet set har skoleåret været præget af en positiv udvikling med flere samarbejdspartnere, øget aktivitetsniveau samt tilgang af nye, kompetente undervisere. Dette giver et solidt fundament for den videre udvikling af VEU-området.

Opgradering af CTS-systemer (Central Tilstandskontrol og Styring) i Svendborg, Ærø og Middelfart. CTS-systemerne styrer energistyringen og opgraderingen vil give en optimering af forbruget. 

Middelfartafdelingens natur er genetableret på de områder som er muligt. 

Varmesystemet i Svendborg er gennemgået og opgraderet, men vi kan først se gevinsten til næste vinter.
